കപ്പലിലെ ലഹരി പാര്ട്ടി: ആര്യന്ഖാനില് ഒതുങ്ങില്ല നമാസ് ക്രൈയിലെ നാലുപേരെ അകത്താക്കി എന്സിബി, മൊത്തം 16 അറസ്റ്റ് മുംബൈ: ആഡംബര കപ്പലില് ലഹരി പാര്ട്ടി നടത്തിയ കേസില് പരിപാടിയുടെ സംഘാടകര്ക്കെതിരെ നീക്കവുമായി എന്സിബി NCB. ദില്ലി ആസ്ഥാനമായി പ്രവര്ത്തിക്കുന്ന നമാസ് ക്രൈ Namas Cray എന്ന സ്ഥാപനമാണ് കപ്പല് യാത്രയിലെ പരിപാടികള് സംഘടിപ്പിച്ചത്. രണ്ട് അഡീഷണല് ഡയറക്ടര്മാരടക്കം ഈ സ്ഥാപനത്തിലെ നാല് ജീവനക്കാരെ എന്സിബി അറസ്റ്റ് ചെയ്തു. ഒളിവിലുള്ള മൂന്ന് ജീവനക്കാര്ക്കായി അന്വേഷണവും തുടങ്ങി. ഫാഷന് ടീവിക്കൊപ്പം ചേര്ന്നാണ് ഈ സ്ഥാപനം കപ്പല് യാത്ര സംഘടിപ്പിച്ചത്. അതിഥികളെ ക്ഷണിച്ചതും ടിക്കറ്റുകളുടെ വില്പന നടത്തിയതും ഈ സ്ഥാപനമാണെന്ന് തെളിഞ്ഞിട്ടുണ്ട്. അതേസമയം കേസില് അറസ്റ്റിലായ ആര്യന്ഖാന്റെ Aryan Khan ചോദ്യം ചെയ്യല് തുടരുകയാണ്. അന്വേഷണത്തോട് ആര്യന് പൂര്ണമായി സഹകരിക്കുന്നുണ്ടെന്ന് എന്സിബി പറയുന്നു . എന്സിബി കസ്റ്റഡി നാളെ അവസാനിക്കും. കേസില് ഇതുവരെ 16 പേര് അറസ്റ്റിലായെന്ന് എന് സി ബി വ്യക്തമാക്കി. ആര്യന് ഖാന് പലവട്ടം ശ്രേയസ് ലഹരി മരുന്ന് എത്തിച്ച് നല്കി, തെളിവായി വാട്സ് ആപ്പ് ചാറ്റ് ആര്യന് ഖാന് ജാമ്യമില്ല വ്യാഴാഴ്ച വരെ എന്സിബി കസ്റ്റഡിയില് വിട്ടു ഏഷ്യാനെറ്റ് ന്യൂസ് വാര്ത്തകള് തത്സമയം കാണാം